Zan Azlee

Zan Azlee (lahir 14 Jun 1978) ialah wartawan bebas, penulis, dan pensyarah Komunikasi massa, serta penerbit dan pengarah filem Malaysia. Beliau ialah pengasas dan pemilik Fat Bidin Media, sebuah syarikat yang mengkhususkan dalam kandungan media baharu.

Kerjaya
Seorang siswazah perakaunan, Zan telah memutuskan tidak akan mengejar kerjaya dalam bidang yang dipelajarinya itu sewaktu masih menjalani kursus tersebut. Pada awal 2000, beliau menyertai akhbar The Sun sebagai wartawan teknologi maklumat untuk NetLife, naskhah tambahan bagi akhbar itu. 

Disebabkan Zan berminat akan bidang kewartawanan, beliau menyertai ijazah Sarjana dalam Kewartawanan Siaran lalu menyertai ntv7 bagi membuat liputan dalam gaya hidup teknologi maklumat. Zan kemudian tertarik kepada penerbitan dan pengarahan filem dokumentari sendiri. Dalam usaha ini, beliau mencapai kejayaan sewaktu sebilangan filemnya ditayangkan, bukan sahaja dalam pesta filem tempatan tetapi juga dalam pesta filem antarabangsa. Zan juga menjadi salah satu anggota pasukan perintis yang memulakan TV Cyberjaya, stesen televisyen internet yang pertama di Malaysia.

Zan kini merupakan perunding kandungan kepada True Sense Sdn. Bhd. serta pensyarah sambilan untuk kursus penyiaran dan Media Baharu di Kolej Universiti HELP. Antara buku yang ditulisnya termasuk Best Way to: A Guide to Effective Internet Use yang diterbitkan oleh GoodBasic Media Sdn. Bhd., Petaling Jaya pada 2006.

Kehidupan peribadi
Zan berkahwin sebanyak 2 kali dan dia mempunyai 3 anak. Beliau ada 2 anak yang bernama Athena dan Alethea yang merupakan hasil daripada perkahwinan pertama beliau dengan TV host Channel berita Awani, Jasmine Abu Bakar dan 1 anak yang bernama Achilles Bustaman Azlee merupakan hasil daripada perkahwinan kedua beliau dengan seorang penerbit, Sheril A Bustaman. Beliau dan Sheril A Bustaman sekarang bekerja bersama - sama di Fat Bidin Media.

Rujukan

Bibliografi
 Zan Azlee. Best Way to: A Guide to Effective Internet Use (2006). GoodBasic Media Sdn. Bhd. ISBN 983-2992-03-6

Pautan luar
 

Kelahiran 1978
Wartawan Malaysia
Penulis Malaysia
Orang hidup
Orang dari Johor
Orang Malaysia berketurunan Melayu
Muslim Malaysia